На основу Програма мера подршке за спровођење пољопривредне политике и политике руралног развоја Општине Чајетина за 2018. годину, усвојеног на Седници скупштине Општине Чајетина 26. априла 2018. , а на основу сагласности Министарства пољопривреде и заштите животне средине Републике Србије Привредно друштво за развој пољопривреде Општине Чајетина, Златиборски Еко Аграр ДОО, објављује

**ЈАВНИ ПОЗИВ ЗА ПОДНОШЕЊЕ ЗАХТЕВА ЗА РЕГРЕС РЕПРОДУКТИВНОГ МАТЕРИЈАЛА (ОСЕМЕЊАВАЊЕ КРАВА)**

|  |  |  |
| --- | --- | --- |
| **Шифра**  **регреса** | **Назив инвестиције** | **Износ** |
| **100.1.1** | Регрес за репродуктивни материјал(вештачко осемењавање) | 100% |

Уз захтев се прилаже:

* извод из регистра пољопривредних газдинстава о сточном фонду (говеда), који издаје Управа за трезор
* фотокопија личне карте носиоца регистрованог пољопривредног газдинства
* фотокопија пасоша приплодног грла које треба да се семени
* потврду из матичне службе да је грло уматичено

Критеријуми за ову меру су

-да регистровано пољопривредно газдинство поседује минимум 5 а максимално 9 приплодних женских грла старости од 15-75 месеци у власништву најмање годину дана

- осемењавање ће се вршити само код уматичених грла у чистој раси

-да женско теле добијено овом мером остаје на имању најмање две године за приплод или буде отуђено на територији општине Чајетина за исту сврху

Реализација регресирања вештачког осемењавања се спроводи на следећи начин:

- формирање базе података заинтересованих пољопривредних произвођача

- објављивање јавног конкурса за набављање репродуктивног материјала-семена

- објављивање јавног позива за подношење захтева за регрес на основу утврђених критеријума

- пријављена газдинства, одобрена семена могу искористити у року од годину дана од склапања уговора

„Златиборски Еко Аграр“ ДОО утврђује да ли су испуњени прописани услови за остваривање права на коришћење регреса.Са корисницима ће бити потписани уговори о сарадњи.